2017.—2018. gada NHL sezona
2017.—2018. gada Nacionālās hokeja līgas sezona bija 101. NHL sezona (100. spēlētā sezona). Regulārā sezona ilga no 2017. gada 4. oktobra līdz 2018. gada 8. aprīlim, izslēgšanas spēles sākās 2018. gada 11. aprīlī. Šajā sezonā līgas turnīrā piedalījās 31 komanda. Regulārajā sezonā katra komanda aizvadīja 82 spēles. 2017. gada 23. jūnijā notika NHL drafts. Ar pirmo numuru Ņūdžersijas "Devils" izvēlējās Niko Hišīru.